Up-724/03
Datum: 2004-04-15T00:00:00.000+02:00
ecli: ECLI:SI:USRS:2004:Up.724.03
vrsta: posamični akt
zadeva: ustavna pritožba
objavljeno: Neobjavljeno | 15.04.2004
dokument: US23337
akt: Ustavna pritožba A. A. zoper sodbo Višjega sodišča v Mariboru št. I Cp 549/2003 z dne 9. 4. 2003 v zvezi s sodbo Okrožnega sodišča na Ptuju št. P 16/2002 z dne 10. 1. 2003
resitev: zavrženje
izrek: Ustavna pritožba A. A. zoper sodbo Višjega sodišča v Mariboru št. I Cp 549/2003 z dne 9. 4. 2003 v zvezi s sodbo Okrožnega sodišča na Ptuju št. P 16/2002 z dne 10. 1. 2003 se zavrže.
stavek: Pogoj za izjemno obravnavanje ustavne pritožbe kljub zamudi roka je, da je že iz ustavne pritožbe in priloženih listin mogoče zaključiti, da so bile z izpodbijanim aktom očitno hudo kršene pritožnikove človekove pravice ali temeljne svoboščine. Za tak primer pa v obravnavani zadevi ne gre. Zato je Ustavno sodišče prepozno vloženo ustavno pritožbo zavrglo.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.1, Zakon o Ustavnem sodišču [ZUstS]
datum_vloge: 2003-11-04T23:00:00.000Z
datum_odlocitve: 2004-04-14T22:00:00.000Z

# Up-724/03-8

15. 4. 2004

# SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 25. marca 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sodbo Višjega sodišča v Mariboru št. I Cp 549/2003 z dne 9. 4. 2003 v zvezi s sodbo Okrožnega sodišča na Ptuju št. P 16/2002 z dne 10. 1. 2003 se zavrže.

## OBRAZLOŽITEV

Pritožnik je dne 4. 11. 2003 vložil ustavno pritožbo zoper sodni odločbi, navedeni v izreku, s katerimi je bil zavrnjen njegov zahtevek za ugotovitev, da ni oče mladoletne toženke.

Sodišči sta ugotovili, da po določbah Zakona o zakonski zvezi in družinskih razmerjih (Uradni list SRS, št. 15/76 in nasl. - ZZZDR) lahko očetovstvo izpodbija le mož otrokove matere in tako tožnik kot nezakonski oče ni aktivno legitimiran za tako tožbo, kolikor pa se njegova tožba obravnava kot izpodbijanje izjave o priznanju očetovstva zaradi zmote, pa je tožba prepozna in tudi neutemeljena. Pritožnik meni, da mu je bila z izpodbijanima sodbama kršena pravica iz 14. člena Ustave. Predlaga, naj Ustavno sodišče ustavno pritožbo obravnava kljub temu, da je vložena prepozno. Meni, da je njegov predlog za obravnavanje po izteku roka utemeljen, saj gre po njegovi oceni za očitno kršitev ustavnih pravic, od odločitve pa naj bi bila odvisna rešitev pomembnega pravnega vprašanja.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka.

Pogoj za izjemno obravnavanje ustavne pritožbe kljub zamudi roka je, da je že iz ustavne pritožbe in priloženih listin mogoče zaključiti, da so bile z izpodbijanim aktom očitno hudo kršene pritožnikove človekove pravice ali temeljne svoboščine. Za tak primer pa v obravnavani zadevi ne gre. Zato je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana dr. Janez Čebulj in Jože Tratnik. Proti je glasoval sodnik Čebulj. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča razen sodnici dr. Dragici Wedam Lukić, ki je bila v zadevi izločena. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger